CELEX: 32019R0898
Language: ro
Date: 2019-05-29 00:00:00
Title: Regulamentul de punere în aplicare (UE) 2019/898 al Comisiei din 29 mai 2019 privind autorizarea preparatului de eugenol ca aditiv pentru hrana puilor pentru îngrășare (titularul autorizației: Lidervet SL) (Text cu relevanță pentru SEE.)

3.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 144/29
               
            
         REGULAMENTUL DE PUNERE ÎN APLICARE (UE) 2019/898 AL COMISIEI
         din 29 mai 2019
         privind autorizarea preparatului de eugenol ca aditiv pentru hrana puilor pentru îngrășare (titularul autorizației: Lidervet SL)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:
         
                     (1)
                  
                  
                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.
                  
               
                     (2)
                  
                  
                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru eugenol. Această cerere a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.
                  
               
                     (3)
                  
                  
                     Cererea privește autorizarea preparatului de eugenol ca aditiv pentru hrana puilor pentru îngrășare, în vederea clasificării în categoria „aditivi zootehnici”.
                  
               
                     (4)
                  
                  
                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 21 octombrie 2015 (2) și 4 iulie 2017 (3) că, în condițiile de utilizare propuse, eugenolul nu are efecte adverse asupra sănătății animalelor, asupra sănătății umane sau asupra mediului. Autoritatea a concluzionat că aditivul respectiv este considerat eficace pentru ameliorarea creșterii puilor pentru îngrășare. Autoritatea nu a considerat necesară prevederea unor cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.
                  
               
                     (5)
                  
                  
                     Evaluarea preparatului de eugenol arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea eugenolului ar trebui să fie autorizată, conform dispozițiilor din anexa la prezentul regulament.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Se autorizează preparatul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv destinat hranei pentru animale, în condițiile stabilite în anexa respectivă.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 mai 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 268, 18.10.2003, p. 29.
         
            (2)  EFSA Journal 2015;13(11):4273.
         
            (3)  EFSA Journal 2017;15(7):4931.
      
      
         
            ANEXĂ
            
                        Numărul de identificare al aditivului
                     
                     
                        Numele titularului autorizației
                     
                     
                        Aditivul
                     
                     
                        Compoziția, formula chimică, descrierea, metoda analitică
                     
                     
                        Specia sau categoria de animale
                     
                     
                        Vârsta maximă
                     
                     
                        Conținutul minim
                     
                     
                        Conținutul maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        mg de aditiv/kg de hrană completă pentru animale, cu un conținut de umiditate de 12 %
                     
                  
                        
                           Categoria aditivilor zootehnici. Grupa funcțională: alți aditivi zootehnici (îmbunătățirea performanțelor zootehnice)
                        
                     
                  
                        4d18
                     
                     
                        Lidervet SL
                     
                     
                        Preparat de eugenol
                     
                     
                        
                           Compoziția aditivului
                        
                        Preparat de:
                        
                                    —
                                 
                                 
                                    eugenol 5 %;
                                 
                              
                                    —
                                 
                                 
                                    ricinoleat de gliceril polietilenglicol 55-56 %;
                                 
                              
                                    —
                                 
                                 
                                    siliciu amorf 33 %;
                                 
                              
                                    —
                                 
                                 
                                    poli(acid metacrilic-co-acrilat de etil) 6 %.
                                 
                              Sub formă de granule
                        
                           Caracterizarea substanței active
                        
                        Eugenol (2-metoxi-4-(2-propenil)fenol,4-alil-2-metoxifenol-4-alilguaiacol.) (99,5 %);
                        Nr. CAS 97-53-0
                        C10H12O2
                        
                        
                           Metoda analitică
                            (1)
                        
                        Pentru cuantificarea eugenolului în aditivul destinat hranei pentru animale și în hrana pentru animale:
                        
                                    —
                                 
                                 
                                    cromatografie în fază gazoasă utilizând un detector cu ionizare în flacără (GC-FID)
                                 
                              
                     
                        Pui pentru îngrășare
                     
                     
                        —
                     
                     
                        100
                     
                     
                        100
                     
                     
                        
                                    1.
                                 
                                 
                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.
                                 
                              
                                    2.
                                 
                                 
                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție.
                                 
                              
                                    3.
                                 
                                 
                                    Amestecarea cu alte surse de eugenol nu este permisă.
                                 
                              
                     
                        23 iunie 2029
                     
                  
               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports